**השיניים החותכות**

**⏴ במבט חדש לכיתה ב**

**היקף יחידת הלימוד:** שיעור

**עמוד:** 27 - 29

# מטרות

* התלמידים יתארו את מיקומן של השיניים החותכות בקדמת הפה ואת מספרן.
* התלמידים יסבירו שפעולתן של השיניים החותכות הוא לחתוך את המזון לחתיכות קטנות ולהכין אותו לבליעה.
* התלמידים יתארו את המאפיינים של השיניים החותכות (צרות, שטוחות, צרות) ויסבירו שהן מותאמות לפעולתן, לחתוך את המזון לחתיכות קטנות.

**הערכות לשיעור**

* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק הראשון.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.
* להכין את רשימת הציוד שבעמוד 27.

# מהלך השיעור (ראו בעמודים הבאים).

# מהלך השיעור: השיניים החותכות

| **מרכיבי מעגל הלמידה** | **פעילויות** |
| --- | --- |
| פתיחה | שיעור זה מתמקדת במבנה ובתפקוד של השיניים החותכות. החלק העוסק במבנה מתייחס למיקום השיניים בפה, כמות השיניים ומבנה השיניים. החלק העוסק בתפקוד מתייחס לפעולת החיתוך ומדגיש את העיקרון - הקשר שבין מבנה איבר לתפקוד.  פותחים בדיון ושואלים:   * ראינו שיש הבדלים בין השיניים שלנו, כיצד ההבדלים בין השיניים מסייעים להכנת המזון לבליעה? * למה זה "טוב" שלא כל השיניים שלנו דומות?   השאלות נועדו לדון ביתרון של השונות בין השיניים. כיצד כל סוג שן מטפל במזון באופן ייחודי לו וכיצד כולם ביחד נותנים מענה מלא ומותאם לסוגי המזון השונים. משערים  על הקשר שבין מבנה השן לבין פעולתו הייחודית של כל סוג בטיפול במזון. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **מה מאפיין את השיניים החותכות?,** עמוד 27. פעילות זו היא גרסה דיגיטלית של הפעילות בספר בגרסת נייר.   התלמידים מתבקשים לזהות את השיניים החותכות באיור וגם בפה שלהם, לציין את מספרן ואת מיקומן בפה. לאחר מכן הם מתבקשים לשער מתוך ניסיון חייהם את פעולתן. להמחשה משולבת במשימה אנלוגיה בין פעולת הסכין לבין פעולת השיניים החותכות. בדומה לסכין שחותכת את פרוסת הלחם לחתיכות קטנות, כך השיניים החותכות נוגסות בלחם וחותכות אותו לחתיכות קטנות. הסכין וגם השיניים החותכות הן דקות וחדות בקצותיהן. המבנה של הסכין ושל השיניים מותאם לפעולת חיתוך. במשימה זו ישנה הדגמה של עיקרון מדעי חשוב - התאמה בין מבנה לתפקיד (פעולה).  בדיקת המשימה במליאה נועדה לבסס את ההבנה שלכל בני האדם מאפיינים דומים של שיניים חותכות (צורה, גודל, מיקום, תפקיד). |
| המשגה | מסכמים את ההתנסות במליאת הכיתה. קוראים את קטע המידע שבעמוד 28.  השיניים החותכות קבועות בחניכיים, בקדמת הפה בלסת העליונה והתחתונה, ארבע  שיניים בכל לסת (בסך הכול שמונה שיניים חותכות בפה), הן צרות, שטוחות וחדות ופעולתן לחתוך את המזון לחתיכות קטנות. במשימה זו ישנה הדגמה של עיקרון מדעי חשוב - התאמה בין מבנה לתפקיד (פעולה). |
| יישום | קוראים את המידע שבתבנית **היודעים אתם ש,** עמוד 29.  המידע על שיני בעלי החיים שמובא בתבנית זו נועד להמחיש את העיקרון המדעי על הקשר שבין מבנה השן לתפקודה. לבעלי חיים דוגמת ארנבת, סנאי ועכבר (מכרסמים) יש שיניים  חותכות גדולות (ארוכות יחסית), משמשות מעין מפסלת לחיתוך מזון צמחי. לסוס, לפרה ולכבשה יש שיניים טוחנות רחבות המשמשות לטחינת המזון הצמחי.  עונים על השאלה שבעמוד 29.  התשובה לשאלה נועדה להעריך את ההבנה של עקרון מדעי- הקשר בין מבנה לתפקוד. |
| סיכוםורפלקציה | כיצד אפשר להוכיח שלכל בני האדם שיניים חותכות דומות?  מה היה מעניין בשיעור? |